Corde della mia chitarra

Corde della mia chitarra (בעברית: המיתרים של הגיטרה שלי) הוא שיר שבוצע על ידי הזמר האיטלקי, נונציו גאלו. השיר ייצג את איטליה באירוויזיון 1957. השיר נכתב על ידי אריק פנססן והולחן על ידי מריו רוציונה. השיר הושר רביעי בסדר ההופעות, לפני אוסטריה ואחרי הממלכה המאוחדת.

רקע 
בדומה לשירי התקופה, השיר בוצע בסגנון שאנסון צרפתי עם עיבוד איטלקי. במרכז מילות השיר עומד גאלו שמספר על רגשותיו לאחר שגילה כי אהובת ליבה איננה אוהבת אותו יותר. הוא מבקש ממיתרי הגיטרה שלו לנגן בעצמם, היות שאין לו רצון להמשיך לנגן. השיר מחזיק בתואר, השיר הארוך ביותר שבוצע על בימת האירוויזיון. אורכו של השיר עמד על 5:09 דקות. בעקבות כך, מארגני התחרות אשררו תקנה הקובעת כי אין לשלוח שיר העולה על 3.5 דקות (לאחר מכן זה שונה ל-3 דקות).

באירוויזיון 
ב-3 במרץ 1957, השיר בוצע על ידי גאלו בתחרות האירוויזיון. השיר זכה במקום השישי עם שבע נקודות (אחת מבלגיה, דנמרק ולוקסמבורג ושתיים מהממלכה המאוחדת והולנד).

הערות שוליים 

שירים באיטלקית
שירים על כאב לב
שירי אירוויזיון 1957
שירי איטליה באירוויזיון